hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Գյումրու զարգացման խնդրով նոր կառավարությունը եւս մտահոգված է
Հարցազրույց Գյումրու քաղաքապետ ՍԱՄՎԵԼ ԲԱԼԱՍԱՆՅԱՆԻ հետ:
— Պարոն քաղաքապետ, մոտ 3 ամիս առաջ իսրայելական խոշոր ընկերությունը հանդիպեց Ձեզ հետ և բավական մեծ ծրագրերից խոսեց. ի՞նչ տեղեկություն կարող եք փոխանցել, նրանք, ի վերջո, գործունեություն ծավալելո՞ւ են Գյումրիում:
— Սրանից բացի,  կա՞ն արդյոք այլ ներդրումային ծրագրերի առաջարկներ:
— Նյու Յորքում բնակվող հայ բժիշկ, մեծ բարերար Հովհաննես Օյունջյանն իր կյանքի վերջին օրերին հերթական ներդրումը կատարեց Գյումրիում, համերգասրահի շենքի կառուցման հիմնաքարը դրվեց բժշկի ծննդյան օրը։
Եվս մեկ ծրագիր ենք իրականացնում կառավարության հետ. դա կապված է աղբատար մեքենաների հետ: 5 նոր մեքենա ենք ներկրելու, որից 4-ը աղբատար են, մեկը՝ ինքնաթափ: Մրցույթն արդեն հայտարարել ենք, հավանաբար մինչև օգոստոսի վերջ կունենանք նաև արդյունքը: Այս ծրագիրն իրականացնում ենք 47/53 տոկոս հարաբերակցությամբ: Մեր մեքենաները կարողանում են 7խմ աղբ տեղափոխել, իսկ նոր մեքենաները կկարողանան տեղափոխել 21խմ: Նոր աղբարկղեր ենք պատվիրել՝ 50 հատ, շուտով դրանք էլ կլինեն:
— Խոշոր ներդրումային ծրագրերից՝ «Բարեկամություն» այգու կապիտալ վերականգնող շրջանառվում է Ռուբեն Վարդանյանի անունը, ասում են՝ այնտեղ «Դիսնեյ լենդ» է կառուցվելու…
— Գյումրու կենտրոնական հատվածում՝ Շառլ Ազնավուրի հրապարակի մոտակայքում գտնվող «Բարեկամություն» այգու բարեկարգման ծրագրով՝ ներդրումներ կատարելու նպատակով այն հանձնվելու է ընկերություններից մեկին պատկանող կազմակերպությանը, այս պահին չեմ ուզում անուններ նշել: Հիմա ընթանում է տարածքի բնակիչներին բնակարաններով ապահովելու, այգին տնակներից ազատելու գործընթացը:
— «Մարիամ և Երանուհի Ասլամազյան քույրերի պատկերասրահի» վերանորոգման մասին ինչպիսի՞ շարունակականություն եք տեսնում:
— «Մարիամ և Երանուհի Ասլամազյան քույրերի պատկերասրահի» նախագծա-նախահաշվային փաստաթղթերն ամբողջությամբ պատրաստ էին, այն ուղարկվել է Համաշխարհային բանկ և սպասում ենք պատասխանի:
— Ձեր գնահատմամբ, ինչո՞ւ է կանգ առել Շիրազի փողոցի և հարակից 4 փողոցների վերանորոգման աշխատանքները:
— Շիրազի փողոցի հիմնանորոգումը կիրականացվի Համաշխարհային բանկի ֆինանսավորմամբ: Արդեն իսկ հայտարարվել է մրցույթը, և հուսով ենք, մինչև օգոստոսի վերջ պարզ կլինեն շինարարները: Երկու շինարար է լինելու:
— ՎԶԵԲ ծրագրով վերանորոգվող փողոցների շինաշխատանքներին վերահսկողական որևէ մարմին կա՞, որը պետք է հետևի շինաշխատանքների, ասֆալտի որակին:
— Այս մասով մեզ բոլորը պետք է օգնեն՝ թե՛ բնակչությունը, թե՛ ԶԼՄ-ները, թե՛ հասարակական սեկտորը: Աշխատանքների վերահսկողությունն իրականացնելու համար մենք արդեն տվել ենք հայտարարություն և հրավիրել ենք մասնագետներ:
— Նոր կառավարության հետ եղե՞լ են քննարկումներ՝ Գյումրու զարգացման, անօթևանության խնդրի լուծման, և այլ հարցերի շուրջ:
— Այս հարցով տարածքային կառավարման նախարարության հետ հանդիպում-քննարկում եղել է, փնտրվելու են լուծումներ: Նոր կառավարությունը ևս խնդրով մտահոգված է և վարչապետը իր մամուլի ասուլիսի ժամանակ անդրադարձավ այս հարցին:
— Նախկին վարչապետ Կարեն Կարապետյանը Գյումրու զարգացման ուղիներից մեկը մատնանշել էր զբոսաշրջության զարգացումը, որը նաև քաղաքի զարգացման տեսլականում է նշված: Այսօր  ի՞նչ խոշոր քայլեր են անհրաժեշտ, որպեսզի այն չմնա թղթի վրա կամ խոսակցության մակարդակում:
— Տուրիզմի զարգացումը շատ ենք կարևորում, ինչի համար շատ կարևոր է ունենալ բարեկարգ քաղաք: Բավական մեծ է ակտիվությունը Գյումրու «Շիրակ» օդանավակայանում, կան խոսակցություններ թռիչքների ծավալների ընդլայնման: Բարեկարգման աշխատանքներ են իրականացվում օդանավակայանի ներսում. մեծացնում ենք թե՛ ժամանման, թե՛ մեկնման սրահները։ Հյուսիս-հարավ ճանապարհի կառուցումը ևս կնպաստի տուրիզմի զարգացմանը, մասնավորապես, ներքին տուրիզմի զարգացմանը:
— Խոսվում էր Գյուլբենկյանի անվան նախկին հիվանդանոցի շենքի՝ Երկրագիտական թանգարանին տրամադրելու մասին: Մշակույթի նախարարությունը դեմ չէր, սակայն Դուք դիմել էիք վերջինիս, առաջարկելով այլ շինություն:
— Դեռ տարիներ առաջ ես ասել ու առաջարկել եմ՝ բերեք մշակույթի և սպորտի նախարարությունները տեղափոխենք Գյումրի, և տվյալ շենքը տրամադրենք նախարարությունների համար: Ես նույնիսկ առաջարկել եմ, որ «Ճերմակ» հիվանդանոց տեղափոխվի Ֆիզկուլտ ինստիտուտը, ինչը իր հետ 6000 ուսանող կբերի Գյումրի:
— Չնայած Տեքստիլագործների հայտնի հանրակացարանի շենքը սեփականատեր ունի, սակայն այսքան տարի ոչ մի ներդրում չի եղել, մինչդեռ շենքը քաղաքի կենտրոնական հատվածում է գտնվում, և փլուզման եզրին է: Ի վերջո, ինչ է սպասվում այս շենքին:
— Շենքի վերջին փլուզումից հետո մենք այնտեղ մնացած բնակիչներին տեղավորեցինք նոր հասցեներում, հիմա այնտեղ 2 բնակիչ է մնացել: Այդ բնակիչների հարցը սեփականատերը պետք է լուծի: Տվյալ շենքի քանդման համար սեփականատիրոջը տրվել է 17 ամիս ժամանակ:
— Քաղաքում կանաչ տարածքներն անբավարար են, համապատասխան բաժինն էլ պատճառներից մեկը նշում է ոռոգման ցանցի բացակայությունը: Չե՞ք գտնում, որ քաղաքին անհրաժեշտ է լանդշաֆտային դիզայն և գեղեցիկ կանաչ տարածքներ:
— Քաղաքը ոռոգման ցանց չունի և դա լուրջ խնդիր է: Ոռոգման ցանցի համար մեծ գումարներ են անհրաժեշտ, ինչը քաղաքապետարանն այս պահին չունի, ստիպված այլընտրանքային տարբերակ ենք գտել ու կանաչ հատվածների ոռոգում իրականացնում ենք մեքենաների միջոցով:
— Ձեր գնահատականը համատիրությունների աշխատանքին:
— Համատիրությունների հետ մենք համագործակցում ենք, բայց ֆինանսական վերահսկողություն իրականացնելու լծակ չունենք: Նոր օրենք է մտնելու, մենք էլ առաջարկություններ ենք կատարել, որպեսզի ֆինանսական մասով վերահսկողություն կարողանանք իրականացնել:
— Քաղաքում, անշուշտ, դեռ բազում խնդիրներ կան, օրինակ՝ կենտրոնական հատվածից դուրս գտնվող թաղամասերի լուսավորության խնդիրը: Այդ թաղամասերում բնակվողները դժգոհում են, որ իրենց մոռացել են: Առկախ է նաև տրանսպորտի հարցը:
— ՎԶԵԲ-ով քաղաքում իրականացվում է լուսավորության ծրագիր, 13.000 լուսակետ ենք ավելացնելու քաղաքում: Գիտենք, որ տրանսպորտի հարցը վատ է, նոր ծրագիր կա, որով 40 ավտոբուս է ներկրվելու Գյումրի, որից  5-ը էլեկտրականությամբ աշխատող:
— Սևյանի ակումբի վերականգնման մասով ի՞նչ կասեք:
— Այս հարցը դեռևս քննարկման փուլում է: Կա երկու կազմակերպություն, որոնք ցանկանում են վերակնգնել Սևյանի ակումբը: Տեսնենք, թե ում ծրագիրը կլինի ավելի լավը, և որ ծրագրով այն կվերականգնվի:
— Իսկ ինչպիսի՞ն է հարկահավաքության վիճակը:
— Վատ չէ, մոտավորապես 84-85%: Հարկահավաքության մասով աշխուժություն մեզ մոտ նկատվում է նոյեմբեր-դեկտեմբեր ամիսներին: Կարծես թե մեր բնակչության բնավորությունն է  այդպիսին, վճարումները կատարում են տարեվերջին:
— Ասում են բան է փոխվել երկրում…  Ըստ Ձեզ, ի՞նչ է փոխվել:
— Այո, ինչ-որ բան փոխվել է: Երիտասարդությունը դուրս եկավ փողոց, պայքարեց ու ապացուցեց, որ ինքն է տերը երկրի:
— Վերջերս մի ֆիլմ դիտեցի` «Իրական Կուբա»… մարդիկ աղքատության մեջ էին, սակայն խոսում էին երջանիկ լինելուց: Հայի երջանկության բանաձև կա՞:
— Իհարկե, կա: Ամեն մարդ պետք է իր հերթին իր աշխատանքը կատարի: Կարծում եմ՝ երջանիկ լինելու բանաձևը սա է:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: